《暑夜雨初过平明泛舟出南湖》
清代·俞明震

昨夜南山雨，雷峰净如拭。澄波倒天影，云来满湖石。

石底一星明，馀光随桨没。忽惊鸥背红，荷边上初日。

曙色分远近，湖光有明灭。渐觉东方高，市声出烟隙。

日计在一晨，生事纷如发。蜕世吾何曾，替人愁午热。

万事不如归，南湖风猎猎。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。